Leeudoringstad is nie net mieliewêreld nie – hier kan jy ook kamp opslaan teen die Vaalrivier en wag vir daardie gróte aan jou hoek.
Die Vaalrivier is soos ’n lewensaar vir Gauteng én vorm die grens tussen dié provinsie en die Vrystaat. Maar verder stroomaf vorm die magtige Vaal ook die grens tussen Noordwes en die Vrystaat. Dis hier, ongeveer halfpad tussen Bothaville in die Vrystaat en Leeudoringstad in Noordwes, waar die Klipspruit-rivieroord teenaan sy waters lê. ’n Goeie 700 m van die 45 ha-plaas grens aan die rivieroewer.
Die sogenaamde bucktail jigs is ’n kunsaas wat jy nie sommer moet vlak kyk nie. Dit bestaan nie van gister af nie – deel van die spesiale magte se noodpak gedurende die Tweede Wêreldoorlog was ’n bucktail jig en ’n handlyn. Dié kunsaas word dus as een van die veelsydigstes beskou en is ná al die jare steeds gewild.
Die jig verwys na die kop van die aas wat ’n stukkie lood is. Die hoek self is aan die lood vas, met die gekleurde haarnamaaksel wat aan die kwas van ’n dier se stert herinner. Die hoek se weerhaak sit agter in die kwas.
Die geriffelde onderkant van die loodgewiggie onderskei Adrenalin se bucktail jig van die ander weergawes op die rak. Hierdie skurfheid veroorsaak ’n versteuring onder die water wat die vis se aandag trek.
1. Gooi genoeg olie in ’n diep pot sodat dit omtrent 2 cm diep is. Verhit die olie versigtig oor die vuur of jou kampstoof se gasvlam tot warm. Toets dit met ’n blokkie brood: sodra die blokkie borrel en dryf, is die olie gereed.
2. Druk die vis mooi droog met kombuispapier (of gebruik ’n jammerlappie wat jy kan uitspoel) en maak seker alle skubbe en grate is verwyder.